CELEX: 32009R0835
Language: fi
Date: 2009-09-11 00:00:00
Title: Komission asetus (EY) N:o 835/2009, annettu 11 päivänä syyskuuta 2009 , uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 muuttamisesta

12.9.2009   
            
            
               FI
            
            
               Euroopan unionin virallinen lehti
            
            
               L 241/5
            
         
      KOMISSION ASETUS (EY) N:o 835/2009,
   annettu 11 päivänä syyskuuta 2009,
   uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 (1) ja erityisesti sen 11 artiklan a alakohdan,
   sekä katsoo seuraavaa:
   
               (1)
            
            
               Asetuksen (EY) N:o 872/2004 liitteessä I luetellaan ne luonnolliset henkilöt, oikeushenkilöt, elimet ja yhteisöt, joita asetuksessa säädetty varojen ja muiden taloudellisten resurssien jäädyttäminen koskee.
            
         
               (2)
            
            
               Yhdistyneiden Kansakuntien turvallisuusneuvoston pakotekomitea päätti 12 päivänä elokuuta 2009 muuttaa yhden sellaisen henkilön tunnistamistietoja, jota varojen ja muiden taloudellisten resurssien jäädyttäminen koskee. Sen vuoksi liitettä I olisi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 872/2004 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä syyskuuta 2009.
      
         
            Komission puolesta
         
         Eneko LANDÁBURU
         
         
            Ulkosuhteiden pääosaston pääjohtaja
         
      
   
   
      (1)  EUVL L 162, 30.4.2004, s. 32.
   
      LIITE
      Muutetaan neuvoston asetuksen (EY) N:o 872/2004 liite I seuraavasti:
      Korvataan kohta ”Martin George. Muita tietoja: Liberian Nigerian liittotasavallan suurlähettiläs.” seuraavasti:
      
         ”Martin George. Muita tietoja: a) Liberian Nigerian liittotasavallan entinen suurlähettiläs; b) entisen presidentin Charles Taylorin liittolainen ja edelleen yhteydessä tähän; c) väitetty toimittaneen varoja entiselle presidentti Taylorille. 6 artiklan b alakohdassa tarkoitettu nimeämispäivä: 9.6.2005.”